CELEX: 62010TN0287
Language: el
Date: 2010-06-25 00:00:00
Title: Υπόθεση T-287/10: Προσφυγή της 25ης Ιουνίου 2010 — Unilever España και Unilever κατά ΓΕΕΑ — Med Trans Γ. Πούλιας — Σ. Μπρακατσέλος (MED FRIGO S.A.)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/49
            
         Προσφυγή της 25ης Ιουνίου 2010 — Unilever España και Unilever κατά ΓΕΕΑ — Med Trans Γ. Πούλιας — Σ. Μπρακατσέλος (MED FRIGO S.A.)
   (Υπόθεση T-287/10)
   ()
   2010/C 234/88
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσες: Unilever España S.A. και Unilever N.V. (Βαρκελώνη, Ισπανία) (εκπρόσωπος: C. Prat, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών:«Med Trans» Γ. Πούλιας-Σ. Μπρακατσέλος A.E. (Πάτρα, Ελλάδα)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 20ής Απριλίου 2010 στην υπόθεση R 1025/2009-2,
            
         
               —
            
            
               να διατάξει το τμήμα ανακοπών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) να συνεχίσει την εξέταση των αποδεικτικών στοιχείων, αξιολογώντας τη δυνατότητα εφαρμογής του άρθρου 8, παράγραφος 1, στοιχείο β', του άρθρου 8, παράγραφος 4 και του άρθρου 8, παράγραφος 5 του Κανονισμού για το κοινοτικό σήμα,
            
         
               —
            
            
               επικουρικώς, να μεταρρυθμίσει την προσβαλλόμενη απόφαση και να αποφανθεί επί της ουσίας της υποθέσεως,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών.
   
      Σήμα προς καταχώριση: Το εικονιστικό σήμα «MED FRIGO S.A.» για προϊόντα και υπηρεσίες της κλάσεως 39.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Οι προσφεύγουσες.
   
      Αντιταχθέν σήμα ή σημείο: Η υπ’ αριθ. 112534 καταχώριση στην Ισπανία του λεκτικού σήματος «FRIGO», για προϊόντα της κλάσεως 30, η υπ’ αριθ. 123204 καταχώριση στην Ισπανία του εικονιστικού σήματος «Frigo», για προϊόντα της κλάσεως 30, η υπ’ αριθ. 434378 καταχώριση στην Ισπανία του εικονιστικού σήματος «Frigo», για προϊόντα της κλάσεως 30, η υπ’ αριθ. 767539 καταχώριση στην Ισπανία του εικονιστικού σήματος «Frigo», για προϊόντα της κλάσεως 30, η υπ’ αριθ. 2148274 καταχώριση στην Ισπανία του εικονιστικού σήματος «Frigo», για προϊόντα της κλάσεως 30, η υπ’ αριθ. 60893 καταχώριση στην Ισπανία του λεκτικού σήματος «FRIGO S.A.», για «εμπορική επωνυμία για την παρασκευή και την παραγωγή παγωτών και γαλακτοκομικών προϊόντων».
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 19, παράγραφος 2, στοιχείο α', σημείο ii, του Κανονισμού της Επιτροπής (ΕΚ) 2868/95, καθότι το τμήμα προσφυγών εσφαλμένως έκρινε ότι οι προσφεύγουσες δεν προσκόμισαν τα απαραίτητα αποδεικτικά μέσα προς απόδειξη της ύπαρξης, της ισχύος και της έκτασης της προστασίας του προγενέστερου σήματός τους, στο οποίο βασιζόταν η ανακοπή. Παράβαση του άρθρου 19, παράγραφος 3, σε συνδυασμό με το άρθρο 98, παράγραφος 1, του Κανονισμού της Επιτροπής (ΕΚ) 2868/95, καθότι το τμήμα προσφυγών εσφαλμένως έκρινε ότι οι μεταφράσεις που προσκόμισαν οι προσφεύγουσες δεν ήταν αρκούντως σαφείς και καλά διαρθρωμένες.